**Αθήνα:** 20.03.2025

**ΑΝΑΚΟΙΝΩΣΗ**

Η ΕΣΑμεΑ στηρίζει την απεργία της ΠΟΕ -ΟΤΑ στις 21/3 για μόνιμο προσωπικό στις κοινωνικές δομές των Δήμων και διασφάλιση χρηματοδότησης

H ΕΣΑμεΑ στηρίζει την απόφαση της **Πανελλήνιας Ομοσπονδίας Εργαζομένων Οργανισμών Τοπικής Αυτοδιοίκησης (Π.Ο.Ε.-Ο.Τ.Α.) για** [**κήρυξη 24ωρης Πανελλαδικής Απεργίας την Παρασκευή 21 Μαρτίου 2025**](https://www.poeota.gr/images/poe-ota-content/3770/136-2025site.pdf)με αιτήματα τη **μονιμοποίηση των εργαζομένων Ε.Σ.Π.Α. που εργάζονται στις Κοινωνικές Δομές των Δήμων (Παιδικοί Σταθμοί, Κ.Δ.Α.Π., Κ.Δ.Α.Π.-ΜΕΑ, Κέντρα Κοινότητος κ.α.) και την διασφάλιση της χρηματοδότησης για την συνέχιση της λειτουργίας των Κοινωνικών Δομών**.

Η μονιμοποίηση των εργαζομένων στις κοινωνικές δομές των Δήμων και η διασφάλιση γενναίας χρηματοδότησης για τη συνέχιση της λειτουργίας τους, αποτελούν πάγια και διαχρονικά αιτήματα της ΕΣΑμεΑ και των οργανώσεων μελών της, καθώς οι κοινωνικές δομές των Δήμων υποστηρίζουν τα άτομα με αναπηρία να διαβιούν εντός των κοινοτήτων τους, απολαμβάνοντας τα ανθρώπινα δικαιώματά τους.

**Η ΠΟΕ- ΟΤΑ καλεί σε δυναμική, ενωτική και μαζική παρουσία των εργαζομένων στην Απεργιακή Συγκέντρωση που θα πραγματοποιηθεί την ίδια ημέρα, Παρασκευή 21 Μαρτίου 2025 και ώρα 11.00 το πρωί, έξω από το υπουργείο Κοινωνικής Συνοχής και Οικογένειας (Δραγατσανίου 8-Αθήνα). Στην συνέχεια θα πραγματοποιηθεί πορεία μέχρι το υπουργείο Εσωτερικών (Βασ. Σοφίας 15)**.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |